Alþingi kemur saman á ný til funda eftir jólahlé mánudaginn 20. janúar kl. 3 síðdegis . Í upphafi fundar mun forsætisráðherra lesa forsetabréf um framhaldsfundi Alþingis . Síðan mun forseti Alþingis fresta þingfundi til kl. 4 . Þegar þingfundur hefst að nýju kl. 4 verður í upphafi minnst látins alþingismanns . Að venju verður gert nokkurra mínútna hlé að loknum lestri minningarorða . Þá les forseti tilkynningar og síðan hefst umræða um stöðuna í stjórnmálum í byrjun árs og verkefnin framundan . Óundirbúnar fyrirspurnir til ráðherra verða á dagskrá við upphaf þingfundar þriðjudaginn 21. janúar kl. 13:30 . Þá verða til svara forsætisráðherra , fjármála - og efnahagsráðherra , heilbrigðisráðherra , ferðamála - , iðnaðar - og nýsköpunarráðherra , sjávarútvegs - og landbúnaðarráðherra og samgöngu - og sveitarstjórnarráðherra . Óundirbúnar fyrirspurnir til ráðherra verða á dagskrá við upphaf þingfundar mánudaginn 9. desember kl. 15:00 . Þá verða til svara mennta - og menningarmálaráðherra , félags - og barnamálaráðherra , sjávarútvegs - og landbúnaðarráðherra , utanríkisráðherra og dómsmálaráðherra . Óundirbúnar fyrirspurnir til ráðherra verða á dagskrá við upphaf þingfundar fimmtudaginn 12. desember kl. 10:30 . Óundirbúnar fyrirspurnir til ráðherra verða á dagskrá við upphaf þingfundar miðvikudaginn 4. desember kl. 15:00 . Þá verða til svara fjármála - og efnahagsráðherra , ferðamála - , iðnaðar - og nýsköpunarráðherra , dómsmálaráðherra , samgöngu - og sveitarstjórnarráðherra og heilbrigðisráðherra . Fimmtudaginn 28. nóvember kl. 13:30 verður sérstök umræða um lóðagjöld á bújörðum og skattalega hvata til að halda jörðum í ábúð . Málshefjandi er Bjarkey Olsen Gunnarsdóttir og til andsvara verður Sigurður Ingi Jóhannsson , samgöngu - og sveitarstjórnarráðherra . Frumvarp til fjárlaga varð að lögum á Alþingi í dag , 27. nóvember , en 3. umræðu lauk í gær eins og áætlað var í starfsáætlun þingsins . Umræðu og afgreiðslu fjárlaga næsta árs hefur aldrei lokið svo snemma , eða fyrir lok nóvembermánaðar . Á síðustu árum hefur 3. umræðu og lokaatkvæðagreiðslu frumvarpsins oftar lokið eftir miðjan desember . Óundirbúnar fyrirspurnir til ráðherra verða á dagskrá við upphaf þingfundar mánudaginn 25. nóvember kl. 15:00 . Þá verða til svara fjármála - og efnahagsráðherra , heilbrigðisráðherra , ferðamála - , iðnaðar - og nýsköpunarráðherra , félags - og barnamálaráðherra , sjávarútvegs - og landbúnaðarráðherra , umhverfis - og auðlindaráðherra og samgöngu - og sveitarstjórnarráðherra .